مع دخول فصل الصيف اللي الناس كيستغلو الجو ديالو باش يعومو في البحر وينساو متاعب السنة كاملة واحد زوج لحايا ما لقاو ما يدار وبداو كينتقدو في ملابس السباحة ديال البنات على الشواطئ. هاد الزوج ما قدهمش الانتقاد ديال الملابس وإنما الفضول اللي فيهم دخلهم يناقشو حتى الرجولة ديال الناس اللي عائلاتهم كيمشيو للبحر وقالو عليهم أنهم خاصهم يشوفو طبيب يدوزو على الجينات الرجولية ديالهم. وزادو في الهرطقة ديالهم وشبهو البحر بحمام ديال العيالات وفي الاخير طالبوا المسؤولين بشواطئ تكون مخصصة للناس المحافظين باش ما يشوفوش العرا حيث كيف ما قالوا في الفيديو صعيب يصبرو أمام مفاتن النساء. راه كاين واحد الحاجة سميتها غض البصر.